WOPS ще открият за DOG EAT DOG и LAST HOPE в София « The Other Side
Начало » Българска сцена » WOPS ще открият за DOG EAT DOG и LAST HOPE в София
WOPS ще открият за DOG EAT DOG и LAST HOPE в София
WOPS ще открият концерта на DOG EAT DOG и специалните им гости LAST HOPE на 9 април следващата неделя, от 19:00 ч. в столичния клуб Mixtape 5. Музиката на WOPS е микс от електронни елементи, хип-хоп, рок и бързи темпа и е достойно начало на вечерта за всички почитателите на събития от типа „one of a kind”.
Концепцията за WOPS се заражда през 2010 г. от Емил Тодоров (китара и бек вокал) и Костадин Мутафчиев (бас), като им отнема близо 2 години за да съберат всички членове на бандата, като първи се присъединява Кристиан Георгиев (барабани). През април 2012 г. момчетата започват активно да участват в концерти и фестивали в България. Записите не закъсняват и 2013 г. бележи издаването на дебютното EP – “Little Drops of WOPS”. Малко след това започват и изяви извън пределите на родината, а именно съседките Сърбия и Гърция.
През 2014 г. WOPS правят почивка, в която се съсредоточават върху нов материал, тъй като Никола Колев (вокали) живее 1 година в чужбина. В началото на 2015 г. той се завръща за постоянно в България, като в този момент момчетата се въоръжават с нов член в редиците си – Мартин Тодоров (DJ & Programming). Активните участия започват онтново през юни 2015 г. и следва кратко българско турне в края на същата година.
Билети за шоуто се продават в мрежата на Eeventim в цялата страна. Някои от местата, от които могат да бъдат закупени са магазините на Бензиностанции OMV , Technopolis, Български пощи, Orange, Usit Colours, магазин Яко, магазини На Тъмно, Office 1 Superstore, билетен център НДК, Дворец на културата и спорта – Варна, Пловдив – билетна каса пред общината.
By bitango in Българска сцена, Клубове, Новини, Предстоящи концерти on март 29, 2017 .
← Отново рок и метъл DJ парти в Адамс в четвъртък	THE SARCOPHAGUS с нов албум →